da da nb da sv da da da da da da da da da da da en da en da da da da da en sv da da hbs_lat sv hbs_lat fi pl da nl da de da da da da es da da da da da da da ro da da da da da da da da da da da da da da da da da en da da da da da da da da da da nb da nn id da da da da da da da da da da da da en da en da da da da da da en sv da da hbs_lat sv hbs_lat fi da pl da nl da de da da da da nb da nb en da sv da da da da pt nn da da nn nb da da en en da da da da de da da da en de da en en da en sv sv da
Job på Bakken - STP søger teknisk chef
Gå til - Mad & Drikke
Gå til - Firma & Grupper
STP søger teknisk chef
Bliv en del af et sjovt og hyggeligt team
STP Forlystelser på Dyrehavsbakken søger en teknisk chef, der har det overordnede ansvar for vores forlystelser og spil på Bakken.
Som teknisk chef vil du referere direkte til ledelsen og virksomhedens direktør og samtidig blive en del af et dynamisk og fagligt stærkt teknisk team. Vi tilbyder dig en helt unik arbejdsplads midt i Dyrehaven i verdens ældste forlystelsespark, hvor du kommer til at stå i spidsen for et stærkt team af ansatte, både faste og sæsonansatte. Det kollegiale fællesskab er i fokus i STP Forlystelser, hvor du kommer til at arbejde sammen med mange forskellige funktioner, der er samlet i organisationen, der blandt andet også inkluderer Cirkusrevyen og Korsbæk på Bakken.
Vores tekniske team står for de daglige vedligeholdelsesopgaver, udfører reparationer, oplærer personale, forbedrer og modificerer vores maskiner og udstyr igennem udviklingsprojekter og står for koordinering med eksterne leverandører.
Du vil som teknisk chef få det overordnede ansvar for drift og vedligeholdelse af alle forretninger under STP Forlystelser. En stor del af jobbet som teknisk chef vil bestå af planlægning, koordinering og udførsel af eftersynsplaner og reparationer. Sideløbende skal der også tages strategiske beslutninger i tæt samarbejde med ledelsen.
Vi søger en teknisk chef, der har:
En teknisk funderet baggrund
En uddannelse som enten som maskinmester, ingeniør, el-installatør, automatiktekniker eller tidligere erfaring med at drive virksomhed
Solid erfaring med ledelse, gerne med personaleansvar fra produktionsvirksomhed eller oplevelsesbranchen
Erfaring med rapportering og dokumentation samt kommunikation med eksterne leverandører
Erfaring med brug af asset management system er en fordel
Kørekort til bil og gerne også truck/lift
Vi forventer, at du kan indgå i en organisation, hvor samarbejde, kommunikation og dokumentation er helt central. Her hjælper vi hinanden, og værner om det gode fællesskab og sørger for at alle yder deres bedste. Der må forventes skæve arbejdstider med weekend- og aftenarbejde i de perioder, hvor Bakken har åbent. Din primære arbejdsplads vil være Dyrehavsbakken, men rejsedage bør forventes i forbindelse med konferencer i både ind- og udland.
Du vil efter ansættelse blive introduceret til jobbet af en erfaren kollega, som vil gennemgå maskinernes opbygning, de rutinemæssige eftersynsplaner samt evakueringsprocedurer på de enkelte forlystelser samt vores dokumentationsprocedurer.
STP Forlystelser er en familieejet virksomhed, som varetager drift og vedligeholdelse af i alt 9 kørende forlystelser og 3 spilforretninger på Dyrehavsbakken.
Vores største forpligtelse er at levere en sjov og uforglemmelig oplevelse til vores besøgende gæster, hvor sikkerheden er i top. I virksomhedens tekniske afdeling er vores største ansvar at driften af de kørende forlystelser foregår efter gældende lovgivning og standarder på sikker og forsvarlig vis.
STP Forlystelser er en del af den største koncern på Bakken og er tilknyttet til både Cirkusrevyen og Korsbæk på Bakken. Du vil blive en del af en dynamisk arbejdsplads, hvor hver dag byder på nye spændende opgaver og udfordringer, som skal løses i samarbejde med dine medarbejdere, og hvor dine fagkompetencer og samarbejdsevner vil være helt centrale. Jobbet vil foregå i unikke og fantastiske omgivelser midt i Dyrehaven.
Send din ansøgning i dag
Ansøgning og CV bedes fremsendt pr. mail til hr@cirkusrevyen.dk. Mærket "Teknisk chef, STP Forlystelser” i emnefeltet og intet andet.
STP-forlystelser afholder løbende samtaler, så send din ansøgning snarest muligt.
Græshoppen, Polyppen, De Vilde Mus, Vikingeskibet Dragen, Kaffekopperne, Jeepen, Frøen, Vandrutchebanen, Svanebanen. Al Capone (skydebane) samt Boom Ball.
Ansøgning bedes fremsendt pr. mail til hr@cirkusrevyen.dk
Samtaler afholdes løbende, så send din ansøgning snarest muligt.
Er du vores nye kollega? Her finder du et bredt udvalg af sjove og spændende job, der spænder fra sommerferiejob til tjenerjob og lederjob. Find dit nye job på Bakken.dk og søg ledige job direkte på sitet.
Ledige stillinger på Bakken
Se flere billeder Se flere billeder
Køb turbånd online og spar! KØB ONLINE
Tilbage til Mad & Drikke
Caféer, Is & Fastfood
Gå til Mad & Drikke
Tilbage til Firma & Grupper